En a mayor part d'os textos predomina una -ch- resultant d'o grupo latín -CT- en cuenta d'una -it- como en aragonés, (fecho, sospecha, pechar, arrecho, ecetra). Manimenos podemos trobar -it- muitas vegadas, sobretot en palabras de muito uso en textos churidicos y notarials como pleito, dreito, usufruito, peita, participios de muito uso n'ixos textos (feyto, eslito), ecetra. Tamién ye posible que en bells casos os transcriptors modernos d'ixos textos no haigan interpretau bien qualques trazas d'abreviar a -it- d'os escribans aragoneses.